Halimium lasianthum

Halimium lasianthum er en eviggrønn busk i solrosefamilien.

Den blir opptil én meter høy, men er ofte mye lavere. Stenglene er opprette eller utoverliggende og dekket av grå hår. Bladene er motsatte og avlange til lansettformede; de er mørkegrønne på oversiden og hvitfiltet under. Blomstene er gule, 15–25 mm, og sitter i endestilte klaser. Kronbladene kan være ensfargede eller ha en brun flekk ved basis. Arten vokser på sandige steder og i korkeikskog, som regel på sur jord.

Halimium lasianthum i snever betydning er utbredt sør i Portugal og Spania og nord i Marokko. Underarten Halimium lasianthum subsp. alyssoides finnes lenger nord i Portugal, Spania og i vestlige og sentrale Frankrike. Den blir ofte regnet som en egen art, Halimium alyssoides, og har aldri brun flekk på kronbladene.

Litteratur

Eksterne lenker 
 

Solrosefamilien